< जिला अस्पताल में गंदगी मिलने पर लगाई फटकार Hindi News - Breaking News, Latest News in Hindi, हिंदी में समाचार, Samachar - Bundelkhand News
जिला अस्पताल में गंदगी मिलने पर लगाई फटकार
अनुपस्थित डाक्टरों का रोका वेतन
जिलाधिकारी शेषमणि पाण्डेय व पुलिस अधीक्षक मनोज कुमार झा ने जिला चिकित्सालय का अकास्मिक निरीक्षण किया। उन्होंने साफ-सफाई ठीक न पाये जाने पर नराजगी व्यक्त करते हुए मुख्य चिकित्सा अधीक्षक को निर्देश दिये कि तत्काल सफाई व्यवस्था करायी जाये। जिलाधिकारी ने मुख्य चिकित्साधिकारी को निर्देश दिये कि नियमित निरीक्षण करें। जिला अस्पताल प्रमुख केन्द्र हैं।
सीएमस के साथ उप मुख्य चिकित्साधिकारी को लगाकर करायें सुधार : यहां पर जन सामान्य को अच्छी सुविधाएं मिलें। मुख्य चिकित्सा अधीक्षक अपने कार्य प्रणाली में सुधार नहीं ला रहे हैं। इनके खिलाफ कार्यवाही की जाये और जो संबंधित दोषी पाये जायें उन्हें निलम्बित करें। ओपीडी के निरीक्षण के दौरान डा राजेश खरे, डा रफीक अंसारी, डा रामरतन, डा एके मोहन के गैरहाजिर पाये जाने पर वेतन रोकने के निर्देश दिये।
मुख्य चिकित्साधिकारी से कहा कि मुख्य चिकित्सा अधीक्षक के साथ एक उप मुख्य चिकित्साधिकारी को लगाकर जिला अस्पताल के कार्यों पर सुधार कराया जाये। तत्पश्चात् उन्होंने आईसीयू कक्ष, इमरजेंसी वार्ड, एक्सरे कक्ष, पैथालाजी, पोषण पुर्नवास केन्द्र, प्ले रूम, दवा वितरण कक्ष आदि का निरीक्षण किया। निरीक्षण के दौरान मुख्य चिकित्साधिकारी डा राजेन्द्र सिंह, उप जिलाधिकारी कर्वी इन्दु प्रकाश सहित संबंधित अधिकारी व चिकित्सक मौजूद रहे।